Document ID: /roh_data/filtered/fineweb-2-filterrobots_roh.jsonl.gz/54359

Sco quai che Urs Hefti, il manader da projects da la Uffer SA, ha ditg envers RTR, lavuria il roboter cun ina fitg gronda exactadad. El possia cursar sin ina rodera da producziun da 54 meters lunghezza e far quasi tut las lavurs che vegnivan enfin oz fatgas a maun.
I na saja però betg l’intent da spargnar persunal, cun l’agid dal roboter daventian ins simplamain pli effizient. Plinavant saja pussaivel da far lavurs che na sajan enfin oz betg stadas pussaivlas da far sezs. Il mument vegnia il persunal anc scolà, il pli tard a partir da l’onn proxim duai il nov roboter esser en funcziun cun la capacitad cumplaina.
RR actualitad 11:00